pythainlp/thai_wikipedia_clean_20230101 huggingface dataset:
เดือนกรกฎาคม พ.ศ. 2560 หน่วยเฉพาะกิจกรมทหารพรานที่ 36 ได้ทำพิธีประดับเครื่องหมายเครื่องหมายเชิดชูเกียรติทหารพราน และเครื่องหมายแสดงความสามารถพิเศษทหารพรานจู่โจมกิตติมศักดิ์ แก่เจ้าหน้าที่กรมป่าไม้ และกรมอุทยานแห่งชาติ สัตว์ป่า และพันธุ์พืช ที่ทำการปกป้องอุทยานแห่งชาติสาละวิน เพื่อสร้างขวัญและกำลังใจ
เดือนมีนาคม พ.ศ. 2560 ดำเนินกิจกรรมสารธารณประโยชน์ มอบอุปกรณ์การเรียนแก่เด็กนักเรียนในถิ่นธุรกันดาร ที่อำเภอสบเมย จังหวัดแม่ฮ่องสอน และในเดือนตุลาคม พ.ศ. 2561 หน่วยเฉพาะกิจกรมทหารพรานที่ 36 ร่วมกับฝ่ายปกครองอำเภอแม่สะเรียง ช่วยเหลือราษฎรที่ได้รับผลกระทบจากน้ำป่าไหลหลาก
เดือนมีนาคม พ.ศ. 2562 หน่วยเฉพาะกิจกรมทหารพรานที่ 36 มอบเครื่องอุปโภคบริโภคแก่ผู้ประสบอัคคีภัย ที่อำเภอแม่สะเรียง เพื่อเป็นการบรรเทาความเดือดร้อนในเบื้องต้น รวมถึงสนับสนุนกำลังพลในการก่อสร้างที่อยู่อาศัยใหม่
ส่วนในเดือนกรกฎาคมของปีเดียวกัน หน่วยเฉพาะกิจกรมทหารพรานที่ 36 ได้ร่วมกับหน่วยพัฒนาการเคลื่อนที่ 36 ดำเนินการซ่อมคอสะพานข้ามห้วยแม่สามแลบที่ชำรุดเสียหาย จากน้ำป่าไหลหลาก และในเดือนสิงหาคม หน่วยเฉพาะกิจกรมทหารพรานที่ 36 ได้จัดชุดบรรเทาสาธารณภัยทำการปรับผิวถนนที่ถูกโคลนถล่มทับถนนทางหลวงหมายเลข 108 เพื่อให้ยานพาหนะสัญจรได้ตามปกติ
อมิตตา ธรรมารักษ์
การประเมินข่าวกรอง
การประเมินข่าวกรอง  คือการพัฒนาการคาดการณ์พฤติกรรม หรือหลักสูตรการปฏิบัติที่แนะนำต่อความเป็นผู้นำขององค์กร ซึ่งขึ้นอยู่กับช่วงกว้างของสารสนเทศที่เปิดเผยและแอบแฝง การประเมินพัฒนาขึ้นเพื่อตอบสนองความต้องการประกาศภาวะผู้นำเพื่อแจ้งการตัดสินใจ การประเมินอาจดำเนินการในนามของรัฐ, การทหาร หรือองค์กรการค้าที่มีช่วงของแหล่งข้อมูลที่มีให้สำหรับแต่ละหน่วย
การประเมินข่าวกรองขึ้นอยู่กับความต้องการหรือความจำเป็นของผู้ใช้ ซึ่งอาจเป็นความต้องการตายตัว หรือปรับให้เหมาะกับสถานการณ์เฉพาะ หรือหนังสือขอข้อมูลเพิ่มเติม (RFI) "ความต้องการ" จะถูกส่งต่อไปยังหน่วยงานประเมินและดำเนินการผ่านวงรอบข่าวกรอง ซึ่งเป็นวิธีการที่มีโครงสร้างในการตอบสนองต่อหนังสือขอข้อมูลเพิ่มเติม
หนังสือขอข้อมูลเพิ่มเติมอาจระบุว่าผู้ร้องขอต้องการใช้ในรูปแบบใด
Intelligence assessment
การรวบรวมข่าวกรอง
คีวีน เคลลิเฮอร์
คีวีน โอราน เคลลิเฮอร์ (; เกิด 23 พฤศจิกายน ค.ศ. 1998) เป็นนักฟุตบอลชาวไอริช ปัจจุบันเล่นตำแหน่งผู้รักษาประตูให้กับในพรีเมียร์ลีก
เคลลิเฮอร์ลงเล่นให้ทีมชุดใหญ่ครั้งแรกในวันที่ 25 กันยายน ค.ศ. 2019 ในรายการอีเอฟแอลคัพ รอบที่สาม นัดที่ลิเวอร์พูลบุกไปเอาชนะ 2–0
ในวันที่ 30 ตุลาคม ค.ศ. 2019 เขาได้ลงเล่นนัดที่สองให้กับสโมสร ในอีเอฟแอลคัพ รอบที่สี่ นัดที่เปิดบ้านพบกับ เขาเซฟลูกยิงของดานิ เซบาโยส ในช่วงการยิงลูกโทษ ช่วยให้ลิเวอร์พูลเอาชนะในการดวลจุดโทษไปได้ 5-4 ผ่านเข้าสู่รอบก่อนรองชนะเลิศได้สำเร็จ
ในวันที่ 6 ธันวาคม ค.ศ. 2020 เขาได้ลงเล่นนัดแรกให้กับสโมสร ในพรีเมียร์ลีก นัดที่เปิดบ้านพบกับวุลเวอร์แฮมป์ตันวอนเดอเรอส์ ช่วยให้ลิเวอร์พูลชนะไปได้ 4-0
ในวันที่ 9 พฤศจิกายน ค.ศ. 2022 อีเอฟแอลคัพ รอบที่สาม เขาเซฟลูกจุดโทษได้ 3 ลูก สุดท้าย ลิเวอร์พูล เอาชนะ ดาร์บีเคาน์ตี ในการดวลจุดโทษ 3-2 ช่วยให้ ลิเวอร์พูล ผ่านเข้าสู่รอบที่สี่ได้สำเร็จ ทำให้ เคลลิเฮอร์กลายเป็นผู้รักษาประตูที่ป้องกันจุดโทษให้ทีม 6 ครั้ง มากที่สุดในประวัติศาสตร์
ไฮง์เคิล
โรงอากาศยานไฮง์เคิล  เป็นบริษัทผู้ผลิตอากาศยานของเยอรมนี ถูกก่อตั้งโดยแอ็นสท์ ไฮง์เคิล มีชื่อเสียงจากการผลิตเครื่องบินทิ้งระเบิดให้แก่กองทัพอากาศเยอรมันในสงครามโลกครั้งที่สอง นอกจากนี้ ยังมีส่วนในการคิดค้นจรวดเชื้อเพลิงเหลว และสามารถสร้างเครื่องบินเฮ 178 ซึ่งเป็นเครื่องบินเทอร์โบเจ็ทแบบแรกของโลก ถือเป็นก้าวสำคัญในประวัติศาสตร์โลก
นายแอ็นสท์ ไฮง์เคิล อดีตหัวหน้าฝ่ายออกแบบอากาศยานในสงครามโลกครั้งที่หนึ่ง ก่อตั้งโรงอากาศยานไฮง์เคิลก่อตั้งในปีค.ศ. 1922 ที่เมืองวาร์เนอมึนเดอ ภายหลังเยอรมนีได้รับการผ่อนปรณข้อบังคับด้านการเดินอากาศจากผลของสนธิสัญญาแวร์ซาย ในช่วงแรก บริษัทพุ่งเป้าไปที่ลูกค้าต่างประเทศเป็นหลัก อาทิสวีเดนและญี่ปุ่น อากาศยานแบบแรกของบริษัทไฮง์เคิลคือรุ่น เฮ 70 "บลิทซ์" ซึ่งทำจากโลหะทั้งลำและใช้เครื่องยนต์เดี่ยว เครื่องบินรุ่นนี้ถูกใช้เป็นเครื่องบินไปรษณีย์ของการไปรษณีย์อากาศเยอรมันในปีค.ศ. 1932 ถือเป็นเครื่องบินขนส่งไปรษณีย์ที่เร็วที่สุด เครื่องบินรุ่นต่อมาของบริษัทคือรุ่น เฮ 111 "โดพเพิล-บลิทซ์" ซึ่งถูกใช้งานเป็นเครื่องบินทิ้งระเบิดแบบหลักในช่วงสงครามโลกครั้งที่สอง
ภายหลังสงคราม บริษัทไฮง์เคิลยังเคยผลิตรถยนต์จิ๋วรุ่น "Heinkel Kabine", รถสกูตเตอร์รุ่น "Heinkel Tourist" ตลอดจนรถจักรยานยนต์ 50 ซีซีรุ่น "Moped"
เจมส์ การ์เนอร์
เจมส์ เดวิด การ์เนอร์ (เกิดวันที่ 13 มีนาคม ค.ศ. 2001) เป็นนักฟุตบอลชาวอังกฤษ ปัจจุบันเล่นในตำแหน่งกองกลางให้แก่เอฟเวอร์ตัน ในพรีเมียร์ลีก เขาเกิดที่เบอร์เคนเฮดในอังกฤษ และได้เข้าร่วมทีมเยาวชนของแมนเชสเตอร์ยูไนเต็ดในรุ่นอายุไม่เกิน 8 ปี
ในวันที่ 27 กุมภาพันธ์ ค.ศ. 2019 การ์เนอร์ลงเล่นให้แก่ทีมชุดใหญ่เป็นครั้งแรก โดยลงเล่นในนาทีที่ 90 แทนที่แฟรจี ในเกมลีกนัดที่บุกไปชนะคริสตัลพาเลซ 3–1 ต่อมาในวันที่ 15 มีนาคม ค.ศ. 2019 การ์เนอร์ได้ต่อสัญญากับสโมสรไปจนถึงเดือนมิถุนายน ค.ศ. 2022 ต่อมาในวันที่ 24 ตุลาคม ค.ศ. 2019 เขาได้ลงเล่นในเกมยุโรปเป็นครั้งแรก ในนัดที่เปิดบ้านเอาชนะปาร์ตีซานในยูโรปาลีก
การ์เนอร์เป็นกัปตันของทีมชาติอังกฤษรุ่นอายุไม่เกิน 17 ปี ในการแข่งขันฟุตบอลเยาวชนชิงแชมป์แห่งชาติยุโรป 2018
พายุเฮอริเคนแซนดี
พายุเฮอริเคนแซนดี  เป็นพายุที่อันตรายและเป็นภัยมากที่สุด รวมทั้งเป็นพายุเฮอริเคนที่รุนแรงที่สุดในฤดูพายุเฮอริเคนแอตแลนติกปี พ.ศ. 2555 สร้างความเสียหายเกือบ 70 พันล้านเหรียญสหรัฐ (ค่าเงินปี พ.ศ. 2555) เป็นพายุเฮอริเคนที่มีสร้างความเสียหายมากเป็นอันดับสองในสหรัฐอเมริกา จนกระทั่งพายุเฮอริเคนฮาร์วีย์และเฮอริเคนมารีอาในปี 2560 มาแซงหน้า โดยเฮอร์ริเคนแซนดีเป็นพายุที่สิบแปด เป็นพายุเฮอริเคนที่สิบ เฮอร์ริเคนแซนดีเป็นพายุระดับ 3 ตามมาตราเฮอร์ริเคนแซฟเฟอร์-ซิมป์สันที่จุดรุนแรงที่สุดเมื่อพายุได้ขึ้นฝั่งในประเทศคิวบา ในขณะที่พายุแซนดีเป็นพายุเฮอริเคนระดับ 2 อยู่ที่นอกชายฝั่งทางตะวันออกเฉียงเหนือของสหรัฐอเมริกา ได้กลายเป็นพายุเฮอริเคนที่ใหญ่ที่สุดที่เคยบันทึกมา (โดยวัดเส้นผ่านศูนย์กลางได้ประมาณ 900 ไมล์ (1,400 กิโลเมตร)) มีผู้เสียชีวิตอย่างน้อย 233 คนตามเส้นทางของพายุใน 8 ประเทศ
ในจาเมกาแรงลมทำให้ประชากรร้อยละ 70 ไม่มีไฟฟ้าใช้ หลังคาได้รับความเสียหาย คร่าชีวิตผู้คน 1 คน สร้างความเสียหายประมาณ 100 ล้านดอลลาร์ (ค่าเงินปี พ.ศ. 2555) บริเวณขอบนอกของพายุเกิดน้ำท่วมที่เฮติคร่าชีวิตผู้คนไปอย่างน้อย 54 รายทำให้เกิดทุพภิกขภัยและมีผู้คนไร้ที่อยู่อาศัยประมาณ 200,000 ราย พายุเฮอริเคนยังทำให้มีผู้เสียชีวิต 2 รายในสาธารณรัฐโดมินิกัน ในคิวบาเกิดน้ำท่วมในบริเวณชายฝั่งและแรงลมสร้างความเสียหายทำลายบ้านเรือนไป 15,000 หลัง คร่าชีวิตผู้คนไป 11 คน ตีราคาความเสียหายได้ 2 พันล้านดอลลาร์ (ค่าเงินปี พ.ศ. 2555) ในบาฮามาสพายุแซนดีเป็นเหตุที่ทำให้มีผู้เสียชีวิต 2 ราย ได้รับความเสียหายประมาณ 700 ล้านดอลลาร์สหรัฐ (ค่าเงินปี พ.ศ. 2555)
ในสหรัฐอเมริกาพายุเฮอริเคนแซนดีสร้างความ้สียหายต่อ 24 รัฐ รวมถึงพื้นที่ชายฝั่งทางทะเลตะวันออกแทบทั้งหมดตั้งแต่ฟลอริดาไปจนถึงรัฐเมน และทางตะวันตกตั้งแต่เทือกเขาแอปพาเลเชียนไปยังมิชิแกนและวิสคอนซิน โดยเฉพาะในรัฐนิวเจอร์ซีย์และนครนิวยอร์กได้รับความเสียหายอย่างรุนแรง พายุที่พัดถล่มมหานครนิวยอร์กเมื่อวันที่ 29 ตุลาคมทำให้เกิดน้ำท่วมปิดถนน, อุโมงค์และรถไฟใต้ดิน ตีมูลค่าความเสียหายในสหรัฐอเมริกาได้ประมาณ 65,000 ล้านดอลลาร์ (ค่าเงินปี พ.ศ. 2555) ในแคนาดามีผู้เสียชีวิต 2 รายในออนแทรีโอและพายุดังกล่าวทำให้เกิดความเสียหายประมาณ 100 ล้านดอลลาร์แคนาดา (ค่าเงินปี พ.ศ. 2555) ในบริเวณรัฐออนแทรีโอและรัฐเกแบ็ก
ฐิติ นาครทรรพ
นาวาอากาศตรี ฐิติ นาครทรรพ เป็นอดีตเลขาธิการพรรคสามัคคีธรรม และเป็นบิดาของนาวาอากาศเอก อนุดิษฐ์ นาครทรรพ อดีตรัฐมนตรีหลายกระทรวง
ฐิติ นาครทรรพ เป็นบุตรของนายอ้วน นาครทรรพ มีพี่น้องคือ ปราโมทย์ นาครทรรพ อดีตแกนนำกลุ่มพันธมิตรฯ นิตินัย นาครทรรพ อดีต ส.ส.หนองคาย ฐิติสมรสกับนางสุมาลี นาครทรรพ (นามสกุลเดิม: นานา เป็นน้องสาวของนายเล็ก นานา) มีบุตร 6 คน หนึ่งในนั้นคือ นาวาอากาศเอก อนุดิษฐ์ นาครทรรพ อดีตรัฐมนตรีหลายกระทรวง และนางสาวชมพูนุท นาครทรรพ อดีตผู้สมัคร ส.ส.หนองคาย พรรคประชาธิปัตย์
ฐิติ นาครทรรพ รับราชการเป็นทหารอากาศ และมีความสนิทสนมกับ พลอากาศเอก เกษตร โรจนนิล ผู้บัญชาการทหารอากาศ ต่อมาได้ร่วมประกาศจัดตั้งพรรคการเมืองขึ้นใหม่ ในช่วงแรกเรียกกันติดปากว่า “พรรคทหาร” กระทั่งได้ชื่อว่า “พรรคสามัคคีธรรม” ในที่สุดในทันทีที่นายณรงค์ วงศ์วรรณ พ้นจากการถูกอายัดทรัพย์ ก็ได้รับเลือกให้เป็นหัวหน้าพรรคสามัคคีธรรม
ซึ่งพรรคสามัคคีธรรม ได้จัดตั้งขึ้นตาม รัฐธรรมนูญแห่งราชอาณาจักรไทย พุทธศักราช 2534 เป็นลำดับที่ 30/2535 เมื่อวันที่ 3 มกราคม พ.ศ. 2535 และเขาได้รับตำแหน่งเลขาธิการพรรค
ในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 เขาในฐานะเขาธิการพรรคสามัคคีธรรม สามารถทำให้พรรคได้ ส.ส. ถึง 79 ที่นั่ง เป็นอันดับที่ 1 และสนับสนุนพลเอก สุจินดา คราประยูร เป็นนายกรัฐมนตรีได้
คีวิน เคลเลเฮอร์
หลอดเลือดแดงเล็ก
หลอดเลือดแดงเล็ก หรือ หลอดเลือดแดงจิ๋ว  เป็นหลอดเลือดเส้นผ่านศูนย์กลางขนาดเล็กในระบบไหลเวียนเลือด ที่ยื่นและแตกแขนงออกจากหลอดเลือดแดงและนำไปสู่หลอดเลือดฝอย
หลอดเลือดแดงเล็กมีผนังเป็นกล้ามเนื้อ (มักเป็นกล้ามเนื้อเรียบเพียงหนึ่งชั้นจนไปถึงสองชั้น) และเป็นจุดแรก ๆ ในการเกิดแรงต้านของหลอดเลือด การเปลี่ยนแปลงความดันเลือดและความเร็วของการไหลของเลือดที่มากที่สุดเกิดขึ้นที่จุดเปลี่ยนผ่านจากหลอดเลือดแดงเล็กไปยังหลอดเลือดฝอย
เส้นผ่านศูนย์กลางของหลอดเลือดแดงเล็กจะลดลงตามอายุ และเมื่อสัมผัสกับมลพิษทางอากาศ พยาธิสภาพที่จำกัดการไหลเวียนของเลือด เช่น การตีบ จะเพิ่มค่าแรงต้านส่วนปลายทั้งหมด (total peripheral resistance) และนำไปสู่ความดันโลหิตสูง
หลอดเลือดแดงแข็ง.
โรคหลอดเลือดแดงแข็งเป็นคำที่ใช้สำหรับการแข็งตัวของผนังหลอดเลือดแดงเล็ก อาจเกิดจากการสร้างความยืดหยุ่นจากไฟบริโนเจนมีปริมาณลดลง ร่วมกับการเปลี่ยนแปลงของอายุ หรือความดันโลหิตสูง
พง จุน-โฮ
พง จุน-โฮ (; เกิด 14 กันยายน ค.ศ. 1969) เป็นผู้กำกับภาพยนตร์และนักเขียนบทชาวเกาหลีใต้ เขาได้รับคำชมระดับนานาชาติจากภาพยนตร์เรื่องที่สองคือเรื่อง "ฆาตกรรม ความตาย และสายฝน" (ค.ศ. 2003) ก่อนที่จะประสบความสำเร็จในด้านรายได้กับภาพยนตร์ที่ตามมาเรื่อง "" (ค.ศ. 2006) และ "สโนว์เพียซเซอร์: ยึดด่วน วันสิ้นโลก" (ค.ศ. 2013) ภาพยนตร์ทั้งสองเรื่องนี้เป็นภาพยนตร์ที่ทำรายได้สูงสุดตลอดกาลในเกาหลีใต้
ภาพยนตร์สองเรื่องของเขาได้เข้าไปฉายในเทศกาลภาพยนตร์กาน"—เน็ตฟลิกซ์' โอคจา" ซึ่งฉายรอบปฐมทัศน์ที่เทศกาลภาพยนตร์กาน ค.ศ. 2017 และ "พาราไซต์: ชนชั้นปรสิต" ซึ่งได้รับรางวัลปาล์มทองคำในเทศกาลภาพยนตร์กาน ค.ศ. 2019 เขาเป็นผู้กำกับชาวเกาหลีคนแรกที่ชนะ รางวัลปาล์มทองคำ จาก "พาราไซต์: ชนชั้นปรสิต" ทำให้พงได้รับรางวัลออสการ์ สาขาภาพยนตร์ยอดเยี่ยม, ผู้กำกับภาพยนตร์ยอดเยี่ยม, บทภาพยนตร์ดั้งเดิมยอดเยี่ยม และในนามของเกาหลีใต้ ภาพยนตร์นานาชาติยอดเยี่ยม
ค.ศ. 2017 "เมทาคริติก" ได้จัดอันดับให้พงอยู่อันดับที่ 13 ในรายชื่อ 25 ผู้กำกับภาพยนตร์ที่ดีที่สุดของคริสต์ศตวรรษที่ 21 ภาพยนตร์ของเขามีเนื้อหาเกี่ยวกับสังคมในเวลาที่เหมาะสมอารมณ์ขันผสมสีดำและอารมณ์กะทันหัน
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 8 เรื่องของ พง จุน-โฮ
ค่ายกักกันปวาซอฟ
ปวาซอฟ หรือ กรากุฟ-ปวาซอฟ เป็นค่ายแรงงานและค่ายกักกันของนาซีเยอรมันที่ถูกสร้างขึ้นโดยหน่วยเอ็สเอ็สในปวาซอฟ ชานเมืองทางใต้ของกรากุฟ(ปัจจุบันคือส่วนหนึ่งของอำเภอ Podgórze) ไม่นานหลังจากเยอรมันเข้ารุกรานโปแลนด์และต่อมาก็ได้มีการก่อตั้งอำเภอเขตปกครองสามัญกึ่งอาณานิคมข้ามเขตโปแลนด์กลาง-ใต้ที่ถูกยึดครอง
เทศบาลตำบลท่างิ้ว
เทศบาลตำบลท่างิ้ว สามารถหมายถึง
สโมสรฟุตบอลยะโฮร์ดารุลตาซิม
สมศักดิ์ คุณเงิน
สมศักดิ์ คุณเงิน (เกิดวันที่ 24 กุมภาพันธ์ พ.ศ. 2496) เป็นสมาชิกสภาผู้แทนราษฎรจังหวัดขอนแก่น สังกัดพรรคพลังประชารัฐ และเป็นอดีตกรรมการบริหารพรรคสามัคคีธรรม
สมศักดิ์ เกิดเมื่อวันที่ 24 กุมภาพันธ์ พ.ศ. 2496 สำเร็จการศึกษาปริญญาตรี จากหลักสูตรนิติศาสตรบัณฑิต จากคณะนิติศาสตร์ มหาวิทยาลัยธรรมศาสตร์ และปริญญาโท จากหลักสูตรรัฐศาสตรมหาบัณฑิต จากคณะรัฐศาสตร์ มหาวิทยาลัยธรรมศาสตร์
สมศักดิ์ เริ่มเข้าสู่เส้นทางการเมือง โดยหลังเหตุการณ์ 14 ตุลาคม 2516 ได้ร่วมกับ อดิศร เพียงเกษ ในนามชมรมนักศึกษาอีสาน มหาวิทยาลัยธรรมศาสตร์ และก่อตั้งสหพันธ์นิสิตนักศึกษาอีสานแห่งประเทศไทย ทำกิจกรรมต่อสู้เพื่อประชาธิปไตยอย่างต่อเนื่อง ในปี 2517 – 2519 เมื่อเรียนจบสมศักดิ์เริ่มทำงานที่การประปานครหลวง ต่อมาในปี 2523 ตั้งสำนักงานทนายความ ไชโยทนายความ ที่บ้านเกิด ก่อนที่ลงเลือกตั้งท้องถิ่น ได้เป็นสมาชิกสภาองค์การบริหารส่วนจังหวัดขอนแก่น เขตอำเภอหนองเรือ
ต่อมาได้เข้าสู่การเมืองระดับชาติ โดยได้ลงสมัครเป็นสมาชิกสภาผู้แทนราษฎรจังหวัดขอนแก่น ในนามพรรคกิจประชาคม ในปี 2529 แต่ไม่ได้รับการเลือกตั้ง ในปี 2531 สมศักดิ์ได้ลงสมัครในนามพรรคกิจประชาคม และได้รับการเลือกตั้ง และต่อมาได้รับการเลือกตั้งมาจนถึงปี 2548 ในนามพรรคสามัคคีธรรม พรรคเสรีธรรม และพรรคไทยรักไทย ต่อมาในปี พ.ศ. 2550 ได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคไทยรักไทยซึ่งถูกยุบในคดียุบพรรคการเมือง พ.ศ. 2549 ในช่วงสมศักดิ์ถูกตัดสิทธิทางการเมือง สมศักดิ์ทํางานในภาคประชาชน โดยเป็นประธานมูลนิธิน้ำเพื่ออีสาน ประธานสภาเกษตรกรจังหวัดขอนแก่น และสมาชิกสภาเกษตรกรแห่งชาติ
สมศักดิ์ได้กลับเข้าสู่การเมืองระดับชาติอีกครั้ง โดยลงสมัครในนามพรรคพลังประชารัฐ โดยได้คะแนนไปเพียง 26,553 คะแนน แพ้นวัธ เตาะเจริญสุข จากพรรคเพื่อไทย ซึ่งได้คะแนน 29,710 คะแนน ต่อมาในปี พ.ศ. 2562 ได้รับแต่งตั้งเป็นข้าราชการการเมืองตำแหน่ง ประจำสำนักนายกรัฐมนตรี
สมศักดิ์ คุณเงิน ได้รับการเลือกตั้งเป็นสมาชิกสภาผู้แทนราษฎรมาแล้ว 6 สมัย คือ
สมการชาชิโย
สมการชาชิโย คือ สมการที่อธิบายพลังงานสหสัมพันธ์ของก๊าซอิเล็กตรอนที่มีอันตรกิริยา มีความสำคัญในทางฟิสิกส์ของไทย และของโลก สมการดังกล่าวถูกเสนอขึ้นในปี พ.ศ. 2559 โดย ดร.ทีปานิส ชาชิโย และถูกเรียกโดยตำราวิชาการหรืองานวิจัย ว่า “Chachiyo correlation functional” หรือ “สมการชาชิโย” โดยมีรูปสมการดังนี้
เมื่ออิเล็กตรอนอยู่ภายในสสาร มุมมองหนึ่งก็คือ มันอยู่ในสถานะ “ก๊าซ” ซึ่งสมมุติให้เป็นระบบเอกพันธ์ (homogeneous) กล่าวคือ มีความหนาแน่นสม่ำเสมอ formula_2 และตัวแปรที่เกี่ยวข้องกับความหนาแน่นก็คือ formula_3 เป็นพารามิเตอร์ที่บอกรัศมีของทรงกลมสมมุติอันหนึ่ง ที่บรรจุอิเล็กตรอนได้หนึ่งตัวพอดี เรียกว่า รัศมีไซส์ (Seitz radius) นอกจากนี้ พารามิเตอร์ formula_3 ยังบอกถึงระยะห่างระหว่างอิเล็กตรอนที่กระจายตัวกันอยู่ ตามโมเดลของก๊าซอิเล็กตรอนอันนี้ โลหะซึ่งมีอิเล็กตรอนอิสระกระจายตัวอยู่อย่างหลวมๆ จะมี formula_5 หรือประมาณ 2 อังสตรอม ในขณะที่บริเวณใกล้กับนิวเคลียส อิเล็กตรอนถูกบีบให้หนาแน่นสูงเนื่องจากแรงดึงดูดทางไฟฟ้าจากนิวเคลียส ดังนั้น formula_6 กล่าวคือ อิเล็กตรอนอยู่ใกล้กันมาก นั่นเอง
เมื่อสมมุติให้ก๊าซอิเล็กตรอนเป็นระบบเอกพันธ์ อิเล็กตรอนแต่ละตัวไม่ได้เคลื่อนที่อย่างอิสระ แต่มีอันตรกิริยาต่อกัน ส่งผลให้ระบบมีพลังงานที่จำแนกได้เป็นประเภทต่างๆ ตามแต่ประเภทของอันตรกิริยานั้นๆ และพลังงานชนิดหนึ่งก็คือ พลังงานสหสัมพันธ์ (Correlation Energy)
ในปี พ.ศ. 2477 วิกเนอร์ (E. Wigner) ได้ประมาณค่าพลังงานสหสัมพันธ์ ในกรณี formula_7 ที่มีรูปฟอร์มคล้ายกับอันตรกิริยาทางไฟฟ้า กล่าวคือ
ในปี พ.ศ. 2500 เกลล์มานน์และบรุคเนอร์ (M. Gell-Mann and K. A. Brueckner) ได้ใช้วิธีทฤษฎีสนามควอนตัม (quantum field theory) เพื่อวิเคราะห์พลังงานสหสัมพันธ์ของระบบที่มีความหนาแน่นสูง หรือ formula_6 มีรูปสมการดังนี้
สิ่งที่ทั้งสองสมการข้างต้นยังขาดไปก็คือ การเชื่อมต่อ ทั้งสองลิมิต formula_7 และ formula_6 เข้าด้วยกัน เมื่อขาดรูปแบบของสมการเชิงวิเคราะห์ (analytic) ที่ครอบคลุมทุกช่วงของความหนาแน่นเข้าด้วยกัน จึงเป็นปัญหากับนักฟิสิกส์ทฤษฎีในสมัยนั้นอย่างมาก และต่อเนื่องมาหลายสิบปี นอกจากนี้ ความเรียบง่ายของสมการยังมีความสำคัญ เพราะในการคำนวณสมบัติหลายอย่างที่ตามมา เช่น แรง ความดัน ความจุความร้อน จะต้องมีการนำสมการดังกล่าวมาวิเคราะห์ในทางคณิตศาสตร์ที่ซับซ้อนมากขึ้น ไม่ว่าจะเป็นการหาอนุพันธ์ การอินทิเกรต ซึ่งหากรูปแบบของพลังงานสหสัมพันธ์มีความซับซ้อนตั้งแต่ต้นเสียแล้ว การคำนวณสมบัติอื่นๆที่จะตามมา ย่อมต้องซับซ้อนมากขึ้นไปอีก
สมการชาชิโย เป็นสมการที่ครอบคลุมทั้งสองลิมิตและมีความเรียบง่าย ซึ่งถูกเผยแพร่เป็นครั้งแรกในบทความเรื่อง “Simple and accurate uniform electron gas correlation energy for the full range of densities” นับเป็นสมการที่มีรูปแบบสวยงามมหัศจรรย์สมการหนึ่ง
โต๊ะกลม
ชินด์เลอร์ยูเดิน
ชินด์เลอร์ยูเดิน ("Schindlerjuden" แปลตามตัวอักษรจากภาษาเยอรมันว่า "ชาวยิวของชินด์เลอร์) เป็นกลุ่มชาวยิวประมาณ 1,200 คนที่ได้รับความช่วยเหลือจากอ็อสคาร์ ชินด์เลอร์ในช่วงการฆ่าล้างเผ่าพันธ์ุของนาซี พวกเขารอดชีวิตในช่วงยุคระบอบนาซีโดยผ่านการแทรกแซงของชินด์เลอร์ ที่พบว่าพวกเขาได้รับการปกป้องในสถานะเป็นคนงานในโรงงานอุตสาหกรรมที่โรงงานภาชนะเครื่องเคลือบของเขาในกรากุฟ และภายหลังปี ค.ศ. 1944 ในโรงงานผลิตอาวุธยุโธปกรณ์ในเขตยึดครองเชโกสโลวาเกีย ที่นั่นพวกเขาได้รอดพ้นจากการถูกส่งไปยังค่ายมรณะและรอดชีวิตจากสงคราม ชินด์เลอร์ได้ใช้ทรัพย์สินส่วนตัวของเขาในฐานะนักอุตสาหกรรมเพื่อช่วยชืวิตเหล่าชินด์เลอร์ยูเดิน
เรื่องราวของพวกเขาถูกบรรยายในหนังสือชื่อ Schindler's Ark, โดย ทอมัส คนีลลีย์, และภาพยนตร์ของสตีเวน สปีลเบิร์กที่ดัดแปลงมาจากหนังสือนิยายอย่าง "Schindler's List ชะตากรรมที่โลกไม่ลืม" Poldek Pfefferberg หนึ่งในผู้รอดชีวิต เป็นคนชักชวนให้ทอมัส คนีลลีย์ เขียนนิยายและเสนอให้สตีเวน สปีลเบิร์กสร้างภาพยนตร์เรื่องนี้ขึ้น
ในปี ค.ศ. 2012 มีการคาดการณ์ว่า ได้มีบรรดาลูกหลานของเหล่าชินด์เลอร์ยูเดิน จำนวนมากกว่า 8,500 คนอาศัยอยู่ในสหรัฐอเมริกา ยุโรป และอิสราเอล
เฮอร์ริเคนแซนดี้
จังหวัดบุรีรัมย์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ในจังหวัดบุรีรัมย์ กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งใหม่ออกเป็น 8 เขตเลือกตั้ง ลดลงจากเดิม 9 เขตเลือกตั้งในปี พ.ศ. 2554 โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
เขตการเลือกตั้งที่ 1 ประกอบด้วยอำเภอเมืองบุรีรัมย์ (ยกเว้นตำบลบัวทอง ตำบลถลุงเหล็ก และตำบลกลันทา)
เขตการเลือกตั้งที่ 2 ประกอบด้วยอำเภอสตึก อำเภอบ้านด่าน อำเภอแคนดง และอำเภอเมืองบุรีรัมย์ (เฉพาะตำบลบัวทอง ตำบลถลุงเหล็ก และตำบลกลันทา)
เขตการเลือกตั้งที่ 3 ประกอบด้วยอำเภอคูเมือง อำเภอพุทไธสง อำเภอนาโพธิ์ อำเภอบ้านใหม่ไชยพจน์ และอำเภอลำปลายมาศ (เฉพาะตำบลโคกสะอาด และตำบลเมืองแฝก)
เขตการเลือกตั้งที่ 4 ประกอบด้วยอำเภอหนองหงส์ อำเภอชำนิ และอำเภอลำปลายมาศ (ยกเว้นตำบลโคกสะอาด และตำบลเมืองแฝก)
เขตการเลือกตั้งที่ 5 ประกอบด้วยอำเภอกระสัง อำเภอพลับพลาชัย อำเภอห้วยราช และอำเภอประโคนชัย (เฉพาะตำบลไพศาล)
เขตการเลือกตั้งที่ 6 ประกอบด้วยอำเภอหนองกี่ อำเภอโนนสุวรรณ และอำเภอนางรอง (ยกเว้นตำบลทรัพย์พระยาและตำบลชุมแสง)
เขตการเลือกตั้งที่ 7 ประกอบด้วยอำเภอบ้านกรวดและอำเภอประโคนชัย (ยกเว้นตำบลไพศาล)
เขตการเลือกตั้งที่ 8 ประกอบด้วยอำเภอละหานทราย อำเภอปะคำ อำเภอโนนดินแดง อำเภอเฉลิมพระเกียรติ และอำเภอนางรอง (เฉพาะตำบลทรัพย์พระยาและตำบลชุมแสง)
อาวุธปืนสหรัฐที่ถูกฝ่ายอักษะยึดมาใช้ในสงครามโลกครั้งที่สอง
อาวุธปืนของสหรัฐที่ถูกเข้ายึดและออกแบบใหม่โดยไรช์ที่สาม
Captured US firearms in Axis use in World War II
เรือดำน้ำชั้นโอะยะชิโอะ
พระภาวนาโกศลเถระ (เอี่ยม สุวณฺณสโร)
โกโกริโกะ เกมกึ๋ยส์
อาวุธปืนสหรัฐที่ถูกฝ่ายอักษะยึดไปใช้ในสงครามโลกครั้งที่สอง
จังหวัดร้อยเอ็ดในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550
การเลือกตั้งสมาชิกสภาผู้แทนราษฎรจังหวัดร้อยเอ็ด พ.ศ. 2550 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 กำหนดให้มีขึ้นในวันที่ 23 ธันวาคม พ.ศ. 2550 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 8 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2549 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1 และ 2) และ 2 คน (สำหรับเขตเลือกตั้งที่ 3)
คะแนนรวมเฉพาะจังหวัดร้อยเอ็ด.
ผลการเลือกตั้งสมาชิกสภาผู้แทนราษฎรแบบสัดส่วน จังหวัดร้อยเอ็ด
เขตการเลือกตั้งที่ 1 ประกอบไปด้วยอำเภอเมืองร้อยเอ็ด อำเภอธวัชบุรี อำเภออาจสามารถ อำเภอโพธิ์ชัย อำเภอศรีสมเด็จ อำเภอจังหาร อำเภอเชียงขวัญ และอำเภอทุ่งเขาหลวง
เขตการเลือกตั้งที่ 2 ประกอบไปด้วยอำเภอพนมไพร อำเภอเกษตรวิสัย อำเภอสุวรรณภูมิ อำเภอจตุรพักตรพิมาน อำเภอปทุมรัตต์ อำเภอเมืองสรวง อำเภอโพนทราย และอำเภอหนองฮี
เขตการเลือกตั้งที่ 3 ประกอบไปด้วยอำเภอโพนทอง อำเภอเสลภูมิ อำเภอหนองพอก และอำเภอเมยวดี
ซูเปร์โกปาเดเอสปัญญา ฤดูกาล 2019–20
ซูเปร์โกปาเดเอสปัญญา ฤดูกาล 2019–20 เป็นครั้งที่ 36 ของซูเปร์โกปาเดเอสปัญญา เป็นการแข่งขันฟุตบอลประจำปีสำหรับสโมสรในระบบลีกฟุตบอลสเปนที่ประสบความสำเร็จในรายการใหญ่ในฤดูกาลก่อนหน้านี้
ในเดือนกุมภาพันธ์ ค.ศ. 2019 ได้มีการประกาศว่าการแข่งขันได้เปลี่ยนแปลงจากรูปแบบสองทีมไปเป็นสี่ทีม ซึ่งจะรวมไปถึงรอบรองชนะเลิศ รอบรองชนะเลิศจะลงเล่นในวันที่ 8 และ 9 มกราคม ค.ศ. 2020 และรอบชิงชนะเลิศจะจัดขึ้นในวันที่ 12 มกราคม และจะไม่มีจัดเกมนัดชิงอันดับสาม
รายการนี้จะประกอบไปด้วยผู้เข้าชิงชนะเลิศจากสองถ้วยที่มาจากโกปาเดลเรย์ ฤดูกาล 2018–19 และทีมที่มีอันดับสูงที่สุดที่เหลือที่มาจากลาลิกา ฤดูกาล 2018–19 ที่ไม่ใช่คู่ชิงในฟุตบอลถ้วย
การจับสลากจัดขึ้นเมื่อวันที่ 11 พฤศจิกายน ที่สำนักงานใหญ่ราชสหพันธ์ฟุตบอลสเปนในลาซิวดัดเดลฟุตโบล ไม่มีข้อจำกัดในเรื่องนี้
สามนัดทั้งหมดจะจัดขึ้นในคิงอับดุลลอห์สปอร์ตซิตีในญิดดะฮ์ ประเทศซาอุดีอาระเบีย
กล้องติดหมวกนิรภัย
กล้องติดหมวกนิรภัย  หรือที่เรียกว่า กล้องวิดีโอขนาดเล็ก  เป็นกล้องแบบผาดโผน ซึ่งมักจะเป็นกล้องโทรทัศน์วงจรปิด ที่ติดกับหมวกนิรภัยซึ่งช่วยให้ใครก็ตามสามารถบันทึกภาพจากมุมมองของพวกเขา (POV) ในขณะที่รักษามือและสายตาของเขาไว้อย่างไม่หวงห้าม
บันทึกสำคัญที่มีภาพถ่ายของกล้องติดหมวกนิรภัยได้ปรากฏขึ้นในทศวรรษที่ผ่านมา หนึ่งหลักฐานแสดงให้เห็นว่าแจ็กกี ลี ซึ่งเป็นผู้เล่นตำแหน่งกองหลังสนับสนุนของทีมเดนเวอร์ บรองโกส์ สวมกล้องติดหมวกนิรภัยในการฝึกซ้อมอเมริกันฟุตบอลเมื่อปี ค.ศ. 1965 กล้องติดหมวกนิรภัยแบบจำลองได้ปรากฏขึ้นในฉากเปิดของภาพยนตร์ลามกเรื่อง"เดอะไพรเวตอาฟเตอร์นูนส์ออฟพาเมลา มันน์" ที่เผยแพร่ในปี ค.ศ. 1974 ซึ่งใช้โดยตัวละครที่เป็นโรคถ้ำมอง ส่วนกล้องติดหมวกนิรภัยอื่นรุ่นแรกและมีชื่อเสียงกว่าคือกล้องแบบสวมศีรษะในปี ค.ศ. 1977 ที่ออกแบบมาเพื่อแปลงภาพให้เป็นความรู้สึกสัมผัสได้สำหรับคนตาบอด
[[หมวดหมู่:กล้องถ่ายภาพแบ่งตามประเภท]]
Helmet camera
สุริยุปราคา 12 สิงหาคม พ.ศ. 2216
สุริยุปราคาเต็มดวงเกิดขึ้นในวันที่ 12 สิงหาคม พ.ศ. 2216 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาเต็มดวงเกิดขึ้นเมื่อขนาดเชิงมุมของดวงจันทร์ มีขนาดใหญ่กว่าดวงอาทิตย์ โดยจะบดบังแสงโดยตรงทั้งหมดจากดวงอาทิตย์ ทำให้เวลากลางวันเข้าสู่ความมืด สุริยุปราคาแบบเต็มดวงเกิดขึ้นในแนวแคบผ่านบนพื้นผิวโลก และสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร
อุปราคาสามารถมองเห็นได้เกือบทั้งทวีปแอฟริกา (ยกเว้นส่วนที่ปัจจุบันนี้เป็นตอนใต้ของประเทศนามิเบียและตอนใต้ของประเทศแอฟริกาใต้) ยุโรปใต้ ส่วนหนึ่งของตะวันออกกลางและทวีปเอเชีย เช่น เมืองไมโซร์, มัลดีฟส์, เคย์ลอน (ประเทศศรีลังกาในปัจจุบัน), เกาะสุมาตรา และเกาะชวาตะวันตก ส่วนใหญ่ของมหาสมุทรอินเดีย และบางส่วนของมหาสมุทรแอตแลนติก เป็นส่วนหนึ่งของแซรอสดวงอาทิตย์ที่ 130
สุริยุปราคา 23 กันยายน พ.ศ. 2242
สุริยุปราคาเต็มดวงเกิดขึ้นในวันที่ 23 กันยายน พ.ศ. 2242 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาเต็มดวงเกิดขึ้นเมื่อขนาดเชิงมุมของดวงจันทร์ มีขนาดใหญ่กว่าดวงอาทิตย์ โดยจะบดบังแสงโดยตรงทั้งหมดจากดวงอาทิตย์ ทำให้เวลากลางวันเข้าสู่ความมืด สุริยุปราคาแบบเต็มดวงเกิดขึ้นในแนวแคบผ่านบนพื้นผิวโลก และสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร แนวคราสเต็มดวงแคบ ๆ เคลื่อนผ่านทางเหนือ-ตะวันออกของสกอตแลนด์
สุริยุปราคาครั้งนี้เป็นส่วนหนึ่งของแซรอสดวงอาทิตย์ที่ 139
สุริยุปราคา 3 พฤษภาคม พ.ศ. 2258
สุริยุปราคาเต็มดวงเกิดขึ้นในวันที่ 3 พฤษภาคม พ.ศ. 2258 สุริยุปราคาครั้งนี้รู้จักกันในชื่อ สุริยุปราคาของแฮลลีย์ (Halley's Eclipse) หลังจากที่เอ็ดมันด์ แฮลลีย์ (2199–2285) ได้พยากรณ์อุปราคาครั้งนี้ไว้ด้วยความแม่นยำ 4 นาที แฮลลีย์สังเกตการณ์อุปราคาครั้งนี้จากลอนดอน ซึ่งลอนดอนนั้นได้เห็นอุปราคาเต็มดวงครั้งนี้เป็นเวลา 3 นาที 33 วินาที เขายังได้วาดแผนที่พยากรณ์คราสเต็มดวงบนเกาะอังกฤษขึ้นด้วย หลังจากอุปราคาครั้งนี้ เขาได้ปรับแก้แนวเส้นทางให้ถูกต้อง และได้เพิ่มแนวคราสและอธิบายสุริยุปราคา 22 พฤษภาคม พ.ศ. 2267อีกด้วย
ตารางดวงจันทร์ถูกวาดขึ้นโดยนักดาราศาสตร์หลวงคนแรก คือ จอห์น เฟลมสตีด และวิลเลียม วิสตันได้ผลิตแผนที่อุปราคาเชิงเทคนิคมากขึ้นในเวลาเดียวกันกับแฮลลีย์ ทั้งแผนที่ของแฮลลีย์และวิสตันนั้นถูกตีพิมพ์โดยจอห์น เซเนกซ์ ในเดือนมีนาคม พ.ศ. 2258
คราสเต็มดวงสามารถสังเกตได้ในเกาะอังกฤษ จากคอร์นวอลล์ในทางใต้-ตะวันตก ไปถึงลิงคอล์นเชอร์และนอร์ฟอล์กทางตะวันออกของเกาะ นอกจากนี้ยังเห็นได้ในไอร์แลนด์ ซึ่งมีหมู่ชนจำนวนมากไปรวมตัวเพื่อดูปรากฏการณ์นี้ ซึ่งอากาศในดับลินนั้นหนาวและชื้นเป็นพิเศษ และผู้พิพากษาโจเซฟ ดีนที่มีชื่อเสียงได้ถึงแก่ความตายจากความหนาวเหน็บเนื่องจากการสังเกตอุปราคาครั้งนี้
บริเตนใหญ่นั้นไม่ได้นำปฏิทินเกรกอเรียนมาใช้จนถึง พ.ศ. 2295 ทำให้ขณะเกิดอุปราคาครั้งนี้ถูกพิจารณาว่าเกิดขึ้นในวันที่ 22 เมษายน พ.ศ. 2258 ในเวลานั้น
สุริยุปราคาครั้งนี้เป็นส่วนหนึ่งของแซรอสดวงอาทิตย์ที่ 114
เดเอ็ฟเอ็ล-ซูเพอร์คัพ 2019
เดเอ็ฟเอ็ล-ซูเพอร์คัพ ฤดูกาล 2019 เป็นการแข่งขันฟุตบอลเดเอ็ฟเอ็ล-ซูเพอร์คัพ ครั้งที่ 10 ซึ่งเป็นการแข่งขันฟุตบอลประจำปีระหว่างทีมชนะเลิศบุนเดิสลีกา ฤดูกาล 2018–19 และเดเอ็ฟเบ-โพคาล ฤดูกาล 2018–19 ไบเอิร์นมิวนิก พบกับรองชนะเลิศบุนเดิสลีกา โบรุสซีอาดอร์ทมุนท์ การแข่งขันจัดขึ้นในวันที่ 3 สิงหาคม ค.ศ. 2019 ณ สนามซิกนาลอีดูนาพาร์ค ในเมืองดอร์ทมุนท์
โบรุสซีอาดอร์ทมุนท์ ได้สิทธิ์แข่งขันในรายการนี้ในฐานะรองแชมป์บุนเดิสลีกา หลังไบเอิร์นมิวนิกชนะเลิศการแข่งขันทั้งสองรายการ และจะได้สิทธิ์เป็นทีมเหย้า ซึ่งนัดนี้นับเป็นแดร์คลัสซิคเคอร์ ครั้งที่ 124 โดยไบเอิร์นเป็นแชมป์เก่าหลังเอาชนะดอร์ทมุนท์ ในการแข่งขันเมื่อปีก่อน
โบรุสซีอาดอร์ทมุนท์ ชนะการแข่งขันในนัดนี้ 2–0 ซึ่งเป็นการชนะเลิศเดเอ็ฟเอล-ซูเพอร์คัพเป็นสมัยที่หก
"ในตารางด้านล่างนี้ แต่ละนัดนับตั้งแต่ปี ค.ศ. 1996 ในนามเดเอ็ฟเบ-ซูเพอร์คัพ ซึ่งตั้งแต่ปี ค.ศ. 2010 จะเป็นในนามเดเอ็ฟเอ็ล-ซูเพอร์คัพ"
เจ้าฟ้าเมียวซา
เจ้าฟ้าเมียวซาทรงเป็นเจ้าผู้ครองนครน่าน องค์ที่ 50 (ภายใต้การปกครองของพม่า) ครองเมืองน่าน ระหว่างปี พ.ศ. 2257 - พ.ศ. 2259
การใช้ยูเอวีโดยซีไอเอ
มีโครงการอากาศยานไร้คนขับ (UAV) ที่โดดเด่นสองรายการในสหรัฐ: ของกองทัพและสำนักข่าวกรองกลาง (CIA) สำหรับโครงการอากาศยานไร้คนขับของทหารนั้นเปิดเผย ซึ่งหมายความว่าสาธารณชนยอมรับว่ารัฐบาลดำเนินการอยู่ และดังนั้นจึงปฏิบัติการเฉพาะที่กองทหารสหรัฐประจำการ ส่วนโครงการของซีไอเอนั้นเป็นความลับ และยังคงเป็นความลับสุดยอดแม้ว่าจะมีการกล่าวถึงอย่างกว้างขวางในสาธารณะเป็นแรมปี ภารกิจที่ดำเนินการโดยโครงการอากาศยานไร้คนขับของซีไอเอนั้นไม่ได้เกิดขึ้นเสมอเมื่อกองทหารสหรัฐประจำการอยู่
Use of UAVs by the CIA
โรงเรียนนครพนมวิทยาคม